# Univerzijada

Amblem Univerzijade
**Univerzijada** je međunarodno multisportsko takmičenje, koje pod pokroviteljstvom Međunarodnog olimpijskog komiteta (MOK) organizuje Međunarodni studentska sportska federacija (engleski: *International University Sports Federation*, FISU), na kojima učestviju studenti sportisti. Često se nazivaju i Svetske studentske igre **World Student Games** odnosno **World University Games**.

Postoji Letnja i Zimska univerzijada. Prva Letnja univerzijada održana je 1959. u Torinu, Italija a Prva zimska 1960. u Šamoniju Francuska. Igre se održavaju svake dve godine. Do 1978 su održavane naizmenično Letnja neparnim, a Zimska parnim godinama, da bi od 1981 počele da se održavaju iste godine, neparnim godinama da se ne podudaraju sa Olimpijskim igrama.

Pravo učešća imaju redovni studenti stariji od 17, a mlađi od 28 godina.

## Historija

### Letnje univerzijade

Preteče saveremenih univerzijada bili su *Prve međunarodne studentske sportske igre* u Parizu 1923, čiji je osnivač bio Žan Ptižan (Jean Petitjean). Igre je trebalo da se zovu Univerzitetska olimpijada, ali je predsednik MOKa Pjer de Kuberten zabranio (stavio veto) na ovaj naziv tvrdeći da se atribut „olimpijski“ može koristiti samo za Olimpijske igre.
Međunarodne studentske sportske igre posle Pariza održane su i u Varšavi 1924, Rimu 1927, Parizu 1928, Darmštatu 1930, Torinu 1933, Budimpešti 1935, Parizu 1937. i Monaku 1939.

Posle Drugog svetskog rata igre su obnovljene 1947. kada su u Parizu održane *Prve svetske studentske letnje sportske igre* u organizaciji *Međunarodnog saveza studenata* (IUS) čije je sedište bilo u Pragu.

Pod uticajem Hladnog rata 1948. formira se nova organizacija *Međunarodna federacija univerzitetskog sporta* (FISU) čiji su osnivači bili članovi 19 zapadnoevropskih zemalja, a prikučile su se i neke zemlje Južne Amerike i Azije.

Od 1949. godine dve studentske federacije organizuju svoje igre - IUS 1949. u Budimpešti, 1951. u Berlinu i 1954. u Budimpešti, a FISU *Sportske letnje nedelje FISU*: 1949. u Meranu, 1951. u Luksemburgu, 1953. u Dortmundu i 1955. u San Sebastijanu.

Od održavanja odvojenih igara odustaju obe federacije 1957. i zajedno učestvuju na *Univerzitetskim igrama Pariza* (30. avgust - 8. septembar 1957.) organizovanim povodom 50-godišnjice *Nacionalne unije studenata Pariza* poznate pod imenom „Igre ujedinjenja“. Nakon dve godine u Torinu održana je u organizaciji FISU prva Letnja univerzijada.

### Zimske univerzijade

Kao i kod letnjih preteča su bile *Međunarodne studentske zimske sportske igre* održane 1928. godine u Kortini d'Ampeco u Italiji. Pre Drugog svetskog rata održane su i zimske igre u Davosu 1930, Bardonekiji 1933, Sankt Moricu 1935. Cel am Zeu 1937. i Trondhajmu 1939.

Međunarodni savez studenata (IUS) obnovio je zimske igre 1947. u Davosu, Rascepom u svetskom studentskom pokretu Međunarodna federacija univerzitetskog sporta (FISU) organizuje Zimske nedelje FISU 1951. u Badgaštajnu, 1953. u Sankt Moricu, 1955. na Jahorini, 1957. u Obermergau i 1959. u Cel am Zeu. Međunarodni savez studenata (IUS) je održao svoje zimske igre u Pojani Brašov 1951, Zemeringu 1953. i Zakopanima 1956.

Ujedinjenjem razdvojenih studentskih organizacija u FISU 1959, Prva zimska univerzijada održana je u Šamoniju 1960. godine.

## Sportovi

Broj sportova i na letnjim i na zimskim se često menjao. Evo sportova Letnje univerzijde 2007. godine.

|  |  |  |
| --- | --- | --- |
| 1. Atletika
2. Badminton
3. Vodeni sportovi
Vaterpolo
Plivanje
Skokovi u vodu
4. Gimnastika
Sportska gimnastika
Ritmička gimnastika
5. Golf
6. Mačevanje
7. Košarka
Košarka - muški
Košarka - žene |  | 8. Odbojka
Odbojka - muški
Odbojka - žene
9. Softbol
10. Stoni tenis
11. Streljaštvo
Puška i pištolj
Sačmara
12. Tekvondo
13. Tenis
14. Fudbal
Fudbal - muški
Fudbal - žene
15. Džudo |

Sportovi zimskih univerzijada:

* Alpsko skijanje
* Biatlon
* Brzo klizanje
* Karling
* Nordijsko skijanje
* Skijaški skokovi
* Snoubord
* Umetničko klizanje
* Hokej na ledu

## Mesta održavanja Univerzijda

| Godina
 | Igre
 | Letnje univerzijade
 | Igre
 | Zimske univerzijade
 |
| --- | --- | --- | --- | --- |
| 1959. | I | Torino,  Italija |  | —
 |
| 1960. |  | — | I | Šamoni,  Francuska
 |
| 1961. | II | Sofija,  Bugarska |  | —
 |
| 1962. |  | — | II | Vilar,  Švicarska
 |
| 1963. | III | Porto Alegre,  Brazil |  | —
 |
| 1964. |  | — | III | Špindleruv Mlin,  Češka
 |
| 1965. | IV | Budimpešta,  Mađarska |  | —
 |
| 1966. |  | — | IV | Sestrijere,  Italija
 |
| 1967. | V | Tokio,  Japan |  | —
 |
| 1968. |  | — | V | Insbruk,  Austrija
 |
| 1970. | VI | Torino,  Italija | VI | Rovanijemi,  Finska
 |
| 1972. |  | — | VII | Lejk Plesid,  Sjedinjene Američke Države
 |
| 1973. | VII | Moskva,  Sovjetski Savez |  | —
 |
| 1975. | VIII | Rim,  Italija | VIII | Livinjo,  Italija
 |
| 1977. | IX | Sofija,  Bugarska |  | —
 |
| 1978. |  | — | IX | Špindleruv Mlin,  Češka
 |
| 1979. | X | Meksiko siti,  Meksiko |  | —
 |
| 1981. | XI | Bukurešt,  Rumunija | X | Haka,  Španija
 |
| 1983. | XII | Edmonton  Kanada | XI | Sofija,  Bugarska
 |
| 1985. | XIII | Kobe,  Japan | XII | Beluno,  Italija
 |
| 1987. | XIV | Zagreb,  SFR Jugoslavija | XIII | Štrpske Pleso,  Češka
 |
| 1989. | XV | Duizburg,  Njemačka | XIV | Sofija,  Bugarska
 |
| 1991. | XVI | Šefild,  Ujedinjeno Kraljevstvo | XV | Saporo,  Japan
 |
| 1993. | XVII | Bafalo, Njujork,  Sjedinjene Američke Države | XVI | Zakopane,  Poljska
 |
| 1995. | XVIII | Fukuoka,  Japan | XVII | Haka,  Španija
 |
| 1997. | XIX | Palermo,  Italija | XVIII | Mudžu,  Južna Koreja
 |
| 1999. | XX | Palma de Majorka,  Španija | XIX | Poprad,  Slovačka
 |
| 2001. | XXI | Peking,  Kina | XX | Zakopane,  Poljska
 |
| 2003. | XXII | Daegu,  Južna Koreja | XXI | Tarvizio,  Italija
 |
| 2005. | XXIII | Izmir,  Turska | XXII | Insbruk / Zefeld,  Austrija
 |
| 2007. | XXIV | Bangkok,  Tajland | XXIII | Torino,  Italija
 |
| 2009. | XXV | Beograd,  Srbija | XXIV | Harbin,  Kina
 |
| 2011. | XXVI | Šenžen,  Kina | XXV | Erzurum,  Turska
 |
| 2013. | XXVII | Kazanj,  Rusija | XXVI | Trentino,  Italija**1** |
| 2015. | XXVIII | Kvangdžu,  Južna Koreja | XXVII | Granada,  Španija
 |
| 2017. | XXIX | Tajpej,  Republika Kina**2** | XXVIII | Almati,  Kazahstan
 |
| 2019. | XXX | —**3** | XXIX | Krasnojarsk,  Rusija
 |

**Napomene:1** Trentino je bio domaćin umesto Maribora, koji je odustao od domaćinstva zbog finansijskih problema.
**2** Republika Kina (poznatije kao Tajvan) zbog komplikovanih odnosa sa Narodnom Republikom Kinom je priznata pod imenom Kineski Tajpej od strane FISU i većina međunarodnih organizacija.
**3** Zbog finansijskih problema Brazilija odustala od domaćinstva.
## Vanjske veze

* Zvanični sajt (FISU)
* Winter Universiade Torino 2007 Arhivirano 2006-08-25 na Wayback Machine-u
* Winter Universiade Harbin 2009 Arhivirano 2008-01-28 na Wayback Machine-u
* Winter Universiade Erzurum 2011
* Summer Universiade Bangkok 2007 Arhivirano 2008-06-16 na Wayback Machine-u
* Summer Universiade Belgrade 2009 Arhivirano 2019-03-31 na Wayback Machine-u
* Olimpijski komitet Srbije/Ostala takmičenja
* Rezultati vaterpolo turnira Arhivirano 2017-02-02 na Wayback Machine-u